SYIF MALAM RAYA Akan Ditayangkan Dipawagam 30 Julai Ini
Selepas sukses di Astro First, filem arahan Profesor Madya Dato’ Dr A. Razak Mohaideen, Syif Malam Raya akan menemui penonton di pawagam mulai 30 Julai ini. Syif Malam Raya berkisar tentang dua sahabat iaitu Zaid dan Hisyam yang perlu bekerja pada malam raya untuk menghantar satu mayat ke Ipoh dan ketika dalam perjalanan mereka telah menumpangkan Mera dan Yoh yang mahu pulang ke kampung halaman mereka. Bagaimanapun kejadian aneh mula berlaku apabila mereka tiba di sebuah kampung yang dihantui pocong. Filem terbitan Astro Shaw, Ray Theme dan edaran United Studios ini dibintangi oleh barisan pelakon popular seperti Atu, Sharif dan Syaiful dari kumpulan Zero, Ropie, Saiful Apek, Azlee Senario, Reen Rahim, Lia Natalia, Nadia Brian, Sheila Mambo dan ramai lagi.